साउन ८, काठमाडौं (अस) । जोर्नी प्रत्यारोपण गर्ने शल्यक्रियाका लागि सरदर ५ लाख रुपैयाँभन्दा बढी खर्च लाग्ने भए पनि नर्भिकको हाड–जोर्नी विभागले साउन महीनाभर ३ लाख ५० हजार रुपैयाँमै उपचार गर्ने योजना ल्याएको छ । नर्भिक इण्टरनेशनल हस्पिटलले असार महीनाभर घुँडा तथा कम्मरका जोर्नीको समस्या भएका विरामीका लागि निःशुल्क जाँच शिविर आयोजना गरेको थियो । शिविरमा आाएका बिरामीलाई लक्षित गरी हस्पिटलले सहुलियत दरमा जोर्नी प्रत्यारोपणसम्बन्धी शल्यक्रिया गर्दै आएको छ ।
उक्त प्याकेज शुल्कमा शल्यक्रियाका लागि आवश्यक सम्पूर्ण निदानात्मक प्रक्रिया, शल्यक्रिया, पोष्ट अपरेटिभ वार्ड र डिलक्स वार्डको साताब्यापी बसाइ, सम्पूर्ण औषधि, शल्यचिकित्सक एवम् नर्सिङ सेवा र फिजियोथेरापी सेवासमेत उपलब्ध हुने बताइएको छ । नर्भिकको हाड–जोर्नी विभागले सन् २००६ मै घँुडाको जोर्नी प्रत्यारोपण गर्ने शल्यक्रिया गरेको भए पनि सहुलियतपूर्ण सेवा प्रदान गरेको यो पहिलो अवसर हो ।